Diari Oficial de la Generalitat Valenciana


Sumari del DOGV 3346, del 07-10-1998 (1998/7558)

Informació pública de l'aprovació definitiva de l'estudi de detall de la parcel·la A i B de la urbanització Marcolina d'Alcossebre.
-----------------------------------------------------------------------------------------------------------------------------------

### Dades del document

Número de DOGV
:   3346

Data del DOGV
:   07-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7558


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de l'aprovació definitiva de l'estudi de detall de la parcel·la A i B de la urbanització Marcolina d'Alcossebre. [1998/M7558]
  
L'alcalde president de l'Ajuntament d'Alcalà de Xivert (Castelló) fa saber:
  
Que en la sessió ordinària celebrada pel Ple de l'Ajuntament de data 29 de juliol de 1998, es va adoptar el següent acord:
  
Aprovació definitiva de l'estudi de detall de la parcel·la A i B de la urbanització Marcolina d'Alcossebre
  
Vista la sol·licitud presentada per Ramón Foix Bosch, en representació de la mercantil Marcolina, SL, en què demanava a aquest Ajuntament que, després dels tràmits oportuns, s'aprove l'estudi de detall que s'adjunta a la dita sol·licitud, i que té per objecte fonamental, segons el que disposa l'apartat 1 de la memòria, remodelar els volums edificables de la parcel·la A-B de la urbanització Marcolina d'Alcossebre, amb la finalitat de construir edificacions aïllades d'habitatge unifamiliar.
  
Vist que l'expedient de l'estudi de detall s'ha exposat al públic i s'ha presentat una al·legació pel propietari de diverses parcel·les del polígon 36, confrontants amb el Pla Parcial Marcolina, en què manifesta considerar-se perjudicat amb el canvi projectat i amb l'estètica de l'esmentat polígon.
  
Atés que aquesta al·legació no és admissible, ja que no s'addueix cap fonament tècnic o jurídic que desvirtue el contingut de l'estudi de detall i, per consegüent, la procedència de la seua aprovació.
  
Vist que els estudis de detall, segons el que disposa l'article 26 de la Llei Reguladora de l'Activitat Urbanística, tenen per objecte el reajustament o la remodelació d'una ordenació prèviament definida i que en el cas de què es tracta, l'estudi de detall compleix les determinacions disposades en l'article 26 de la LRAU, sobretot tenint en compte que no augmenta l'aprofitament urbanístic que per a la dita parcel·la fixa la normativa d'aplicació, ni altera la destinació del sòl.
  
Vist que, així mateix, l'estudi de detall pot tindre per objecte la creació d'un vial o camí particular, basat i justificat en l'ordenació volumètrica plantejada.
  
Vist que el procediment a seguir per a l'aprovació de l'estudi de detall, de conformitat amb el que disposa l'article 52 de la LRAU, serà el mateix que per a l'elaboració, tramitació i aprovació dels programes d'actuació, i la competència per a la seua aprovació definitiva correspon al Ple de l'Ajuntament.
  
Els membres del Ple de l'Ajuntament per unanimitat acorden:
  
Primer
  
Desestimar l'al·legació presentada pel propietari de les parcel·les confrontants amb el Pla Parcial Marcolina, per no adduir cap fonament tècnic o jurídic que desvirtue la procedència de l'aprovació de l'estudi de detall.
  
Segon
  
Aprovar definitivament l'estudi de detall que té per objecte remodelar els volums edificables de la parcel·la A-B de la urbanització Marcolina d'Alcossebre.
  
Tercer
  
Traslladar aquest acord a tots els interessats.